
Ehitusloa andmine (Pähklimäe 3a) 

1. ASJAOLUD JA MENETLUSE KÄIK

06.06.2017 ehitisregistri elektroonilises keskkonnas läbivaatamiseks laekus Pähklimäe 3a, kinnistule mälestusmärgi paigaldamiseks ja lähiala heakorrastuse rajamiseks ehitusloa taotlus koos ehitusprojektiga (linnavalitsuse dokumendiregistris nr 5944).
07.06.2017 ehitisregistri  keskkonnas, koduleht www.ehr.ee,  on genereeritud ehitusloa eelnõu nr. 1712271/18979 menetluse nr 101607, ning suunatud Linnamajandusmetile, arhitektuuri- ja planeerimise osakonnale ning OÜ-ule VKG Elektrivõrgud  kooskõlastamiseks, 
Ehitusloa menetlus toimus ehitisregistri elektroonilises keskkonnas. 
09.06. 2017 kõik menetlusse kaasatud isikud kooskõlastasid ehitusprojekti.
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3. OTSUS

Anda ehitusluba Pähklimäe 3a, kinnistule mälestusmärgi paigaldamiseks ja lähiala heakorrastuse rajamiseks.

4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

